Kate Middleton, înlocuită de soția unui român, la parada de Ziua Sfântului Patrick
- Bianca Ion
- 17 martie 2024, 20:56
La parada de Ziua Sfântului Patrick, soția unui român a înlocuit-o pe prințesa de Wales, Kate Middleton. Absența lui Middleton de la eveniment nu a fost o surpriză, având în vedere că este așteptată să revină la îndatoririle oficiale abia după jumătatea lunii aprilie.
Kate Middleton, înlocuită de soția unui român
La parada anuală de Ziua Sfântului Patrick de duminică, gărzile irlandeze i-au adus un omagiu absentului lor colonel, Prințesa de Wales.
În timp ce parada tradițională s-a desfășurat în mod obișnuit astăzi, Kate, în vârstă de 42 de ani, a fost înlocuită în ceremonia din Aldershot de Lady Ghika, soția locotenent-colonelului general-maior Sir Christopher Ghika, strănepot al Marthei Bibescu. Locotenent-colonelul Christopher este fiul lui Ion Ghika, nepotul celebrei prințese Marta Bibescu, și al englezoaicei Judy Davidson-Smith.
Îmbrăcată într-o rochie culoarea prunei, Lady Ghika a oferit mascotei Gărzilor Irlandeze, câinele Seamus, un trifoi, așa cum este tradiția la paradă.
Omagiu pentru Kate Middleton
În urmă cu doar un an, la Sărbătoarea Sfântului Patrick din 2023, Prințesa de Wales a fost prezentă, îmbrăcată într-o haină turcoaz și cu un trifoi la rever, marcând prima ei participare în calitate de locotenent-colonel onorific, după ce a preluat funcția de la Prințul William.
În timp ce Kate, mamă a trei copii, se recuperează acasă după o operație abdominală la începutul acestui an, Gărzile Irlandeze i-au adus un omagiu colonelului lor în absența ei, la finalul paradei. Un videoclip postat de armata britanică pe Twitter a arătat trupele ridicându-și pălăriile și făcând trei urale în onoarea prințesei.
În videoclip, Prințul și Prințesa de Wales au transmis un mesaj de sărbătoare, subliniind mândria lor pentru Garda Irlandeză și mulțumind tuturor celor care sărbătoresc Ziua Sfântului Patrick.
În mijlocul unui scandal mediatic
Sărbătorile continuă în lipsa prezenței lui Kate în timp ce prințul și prințesa de Wales se confruntă cu speculații legate de starea lor maritală pe rețelele de socializare, în timp ce teorii fantastice se răspândesc pe internet, scriu cei de la DailyMail.
Kate Middleton nu a mai făcut apariții publice oficiale de la operația sa abdominală majoră din 16 ianuarie, ceea ce a generat o creștere a speculațiilor privind starea ei de sănătate.
Aceste speculații au crescut în intensitate atunci când ea a asumat public responsabilitatea pentru o fotografie de familie publicată de Palatul Kensington de Ziua Mamei, care a fost retrasă de la publicare de șase dintre cele mai mari agenții de fotografie din lume din cauza unor preocupări legate de manipulare.
În plus față de unele imperfecțiuni în imaginea editată cu Photoshop, observatorii au remarcat și absența inelului de căsătorie de pe degetul lui Kate, alimentând speculații neîntemeiate pe internet despre starea căsniciei sale.
Cu toate acestea, în ciuda acestor săptămâni agitate pentru familia regală, este de așteptat ca aceștia să continue tradiția de a publica noi fotografii pentru a marca zilele de naștere ale copiilor lor, următoarea fiind cea a prințului Louis, pe 23 aprilie.
Prințesa nu își va relua îndatoririle obișnuite decât după data de 17 aprilie, când cei trei copii ai săi se vor întoarce la școala Lambrook, lângă Ascot, după vacanța de Paște.